Til hvert manual, hhv. pedalværk, hører en separat del kaldet et ''værk'', som omfatter et antal [[Register (orgel)|registre]]/stemmer. Hver stemme står i forbindelse med en eller flere rækker af piber (kaldet ''kor'') med forskellig tonehøjde og/eller klang. Ved at aktivere forskellige registre, enten hver for sig eller samtidig, kan [[organist]]en bestemme klangen og lydstyrken. Et ''register'' er ofte det samme som en ''stemme'' men der kan være forskel. En stemme vil altid kontrollere mindst een række af piber (kor), men een stemme kan i visse tilfælde blive kontrolleret af flere registre, så en manual-stemme f.eks. både kan trækkes som register i manualet og pedalet uafhængigt af hinanden. Dette princip kaldes en ''transmission''. Således har f.eks. [[Jørlunde Kirke#Orglet|orglet i Jørlunde kirke]] 19 stemmer men 24 registre.
Musik